13.3.2023
FI
Euroopan unionin virallinen lehti
C 94/63
4) Neljäs kanneperuste, joka perustuu riidanalaisen kertomuksen laatimista koskevien säädännäisten määräaikojen ylittämiseen.
5) Viides kanneperuste, joka perustuu tosiasia- ja laskuvirheisiin.
Kantaja arvioi tältä osin, että virheellisten korjauskerrointen ja pyöristyssääntöjen soveltaminen johti virheelliseen kumulatiiviseen kokonaispistemäärään.
6) Kuudes kanneperuste, joka perustuu kuulemisoikeuden loukkaamiseen sillä perusteella, että kantajan ja arvioijan välinen suullinen näkemystenvaihto koski ainoastaan osaa huomautuksista, joita kantaja teki kertomusluonnoksesta.
Kanne 30.1.2023 – Domator24 v.
EUIPO – Acer (PREDATOR) (Asia T-33/23) (2023/C 94/76) Kannekirjelmän kieli: puola Asianosaiset ja muut osapuolet Kantaja: Domator24 sp. z o.o.
(Zielona Góra, Puola) (edustaja: asianajaja T. Gawliczek) Vastaaja: Euroopan unionin teollisoikeuksien virasto (EUIPO) Muu osapuoli valituslautakunnassa: Acer, Inc. (Taipei, Taiwan)
Menettely EUIPO:ssa Riidanalaisen tavaramerkin haltija: Kantaja Riidanalainen tavaramerkki: EU-tavaramerkiksi rekisteröity sanamerkki PREDATOR – EU-tavaramerkki nro 16 757 262 EUIPO:ssa käyty menettely: Mitättömyysmenettely Riidanalainen päätös: EUIPO:n viidennen valituslautakunnan 9.11.2022 asiassa R 381/2022-5 tekemä päätös
Vaatimukset Kantaja vaatii, että unionin yleinen tuomioistuin — kumoaa osittain riidanalaisen päätöksen (päätösosan 1 ja 2 kohta) ja toteaa, että kaikki neuvoston asetuksen (EY) N:o 207/2009 53 artiklan 1 kohdan a alakohdassa, luettuna yhdessä 8 artiklan 1 kohdan b alakohdan kanssa, säädetyt edellytykset eivät täyty, joten ensimmäisen asteen tekemä päätös vahvistetaan ja hakemus EU-tavaramerkin nro 016757262 ”PREDATOR” mitättömäksi julistamisesta hylätään kokonaisuudessaan — velvoittaa EUIPO:n korvaamaan kantajalle tämän oikeudenkäyntikulut unionin yleisessä tuomioistuimessa ja unionin yleisen tuomioistuimen työjärjestyksen 190 artiklan 2 kohdan mukaisesti tälle EUIPO:n valituslautakunnan menettelyssä aiheutuneet välttämättömät kustannukset — jos muu osapuoli valituslautakunnassa osallistuu oikeudenkäyntiin väliintulijana, velvoittaa tämän vastaamaan omista oikeudenkäyntikuluistaan.
Kanneperusteet — Euroopan unionin tavaramerkistä 26.2.2009 annetun neuvoston asetuksen (EY) N:o 207/2009 (kodifioitu toisinto) 53 artiklan 1 kohdan a alakohdan, luettuna yhdessä 8 artiklan 1 kohdan b alakohdan kanssa, rikkominen — vapaan todistusharkinnan periaatteen loukkaaminen ja Euroopan parlamentin ja neuvoston asetuksen (EY) N:o 2017/1001 95 artiklan 1 kohdan, luettuna yhdessä komission delegoidun asetuksen (EU) 2018/625 55 artiklan 1 ja 2 kohdan ja 22 artiklan 2 kohdan kanssa, rikkominen.